CELEX: 32007L0037
Language: fi
Date: 2007-06-21 00:00:00
Title: Komission direktiivi 2007/37/EY, annettu 21 päivänä kesäkuuta 2007 , moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY liitteiden I ja III muuttamisesta (ETA:n kannalta merkityksellinen teksti)

22.6.2007   
            
            
               FI
            
            
               Euroopan unionin virallinen lehti
            
            
               L 161/60
            
         
      KOMISSION DIREKTIIVI 2007/37/EY,
   annettu 21 päivänä kesäkuuta 2007,
   moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY liitteiden I ja III muuttamisesta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY (1) ja erityisesti sen 13 artiklan 2 kohdan toisen alakohdan,
   sekä katsoo seuraavaa:
   
               (1)
            
            
               Moottoriajoneuvojen ilmastointijärjestelmien päästöistä ja neuvoston direktiivin 70/156/ETY muuttamisesta 17 päivänä toukokuuta 2006 annettu Euroopan parlamentin ja neuvoston direktiivin 2006/40/EY (2) on yksi neuvoston direktiivillä 70/156/ETY perustetun EY-tyyppihyväksyntämenettelyn erillisdirektiiveistä.
            
         
               (2)
            
            
               Direktiivissä 2006/40/EY edellytetään, että ajoneuvot, joihin on asennettu sellaisia fluorattuja kasvihuonekaasuja sisältävä ilmastointijärjestelmä, joiden lämmitysvaikutus on yli 150, on tyyppihyväksyttävä ilmastointijärjestelmän päästöjen osalta.
            
         
               (3)
            
            
               Sen jälkeen, kun tällainen EY-tyyppihyväksyntämenettely on otettu käyttöön ja kun ajoneuvojen EY-tyyppihyväksyntää ja tiettyjen ilmastointijärjestelmien vuotojen yhdenmukaista testausmenetelmää koskevien hallinnollisten määräysten vahvistamisesta Euroopan parlamentin ja neuvoston direktiivin 2006/40/EY mukaisesti 21 päivänä kesäkuuta 2007 annettu komission asetus (EY) N:o 706/2007 (3) on hyväksytty, on tarpeen lisätä uusia kohtia direktiivin 70/156/ETY liitteessä I olevaan tietoluetteloon sekä mainitun direktiivin liitteessä III täsmennettyihin, ajoneuvon EY-tyyppihyväksyntää varten tarvittavaa ilmoituslomaketta koskeviin vaatimuksiin.
            
         
               (4)
            
            
               Jotta varmistettaisiin EY-tyyppihyväksyntämenettelyn johdonmukaisuus, tällä direktiivillä käyttöön otettavia uusia vaatimuksia olisi sovellettava samasta päivästä kuin direktiivin 2006/40/EY ja asetuksen (EY) N:o 706/2007 nojalla vahvistettuja toimenpiteitäkin.
            
         
               (5)
            
            
               Sen vuoksi direktiiviä 70/156/ETY olisi muutettava vastaavasti.
            
         
               (6)
            
            
               Tämän direktiivin säännökset ovat tekniikan kehitykseen mukauttamista käsittelevän komitean lausunnon mukaiset,
            
         ON ANTANUT TÄMÄN DIREKTIIVIN:
   1 artikla
   Muutetaan direktiivin 70/156/ETY liitteet I ja III tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 4 päivänä tammikuuta 2008. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Niiden on sovellettava näitä säännöksiä 5 päivästä tammikuuta 2008.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 21 päivänä kesäkuuta 2007.
      
         
            Komission puolesta
         
         Günter VERHEUGEN
         
         
            Varapuheenjohtaja
         
      
   
   
      (1)  EYVL L 42, 23.2.1970, s. 1. Direktiivi sellaisena kuin se on viimeksi muutettuna direktiivillä 2006/96/EY (EUVL L 363, 20.12.2006, s. 81).
   
      (2)  EUVL L 161, 14.6.2006, s. 12.
   
      (3)  Katso tämän virallisen lehden sivu 33.
   
      LIITE
      Muutetaan direktiivi 70/156/ETY seuraavasti:
      
                  1)
               
               
                  Lisätään liitteeseen I seuraavat kohdat:
                  9.10.8   Ilmastointijärjestelmässä jäädytysaineena käytetty kaasu: …
                  9.10.8.1   lmastointijärjestelmä on suunniteltu käyttämään fluorattuja kasvihuonekaasuja, joiden lämmitysvaikutus on yli 150: KYLLÄ/EI (1)
                  9.10.8.2   Jos KYLLÄ, täyttäkää seuraavat kohdat:
                  9.10.8.2.1   Piirustus ja lyhyt kuvaus ilmastointijärjestelmästä, myös vuotoalttiiden osien viite- tai osanumerot sekä niiden materiaali:
                  9.10.8.2.2   Ilmastointijärjestelmän vuoto:
                  9.10.8.2.3   Kun kyseessä on osan testaus: vuotoalttiiden osien luettelo, myös viite- tai osanumerot ja niiden materiaali sekä kunkin vuotuinen vuoto ja testitiedot (esim. testiraportin numero, hyväksyntänumero jne.): …
                  9.10.8.2.4   Kun kyseessä on ajoneuvon testaus: järjestelmän osien viite- tai osanumerot ja materiaalit sekä testitiedot (esim. testiraportin numero, hyväksyntänumero jne.): …
                  9.10.8.3   Koko järjestelmän kokonaisvuoto g/vuosi: …”
               
            
                  2)
               
               
                  Lisätään liitteeseen III seuraavat kohdat:
                  9.10.8.   Ilmastointijärjestelmässä jäädytysaineena käytetty kaasu: …
                  9.10.8.1.   Ilmastointijärjestelmä on suunniteltu käyttämään fluorattuja kasvihuonekaasuja, joiden lämmitysvaikutus on yli 150: KYLLÄ/EI (1)
                  Jos kyllä, koko järjestelmän kokonaisvuoto g/vuosi: …”